

**ประกาศองค์การบริหารส่วนตำบลป่าสัก**

**เรื่อง ประมูลซื้อรถบรรทุกขยะ ปริมาตรกระบอกสูบไม่ต่ำกว่า 6,000 ซีซี**

**หรือกำลังเครื่องยนต์สูงสุดไม่ต่ำกว่า 170 กิโลวัตต์ ขนาดความจุของตู้ไม่น้อยกว่า 10 ลูกบาศก์เมตร**

**จำนวน 1 คัน ด้วยระบบอิเล็กทรอนิกส์ (e-auction)**

……………………………………………………………………………………….

องค์การบริหารส่วนตำบลป่าสัก อำเภอเชียงแสน จังหวัดเชียงราย มีความประสงค์จะประมูลซื้อรถบรรทุกขยะ ขนาด 6 ล้อ 6 ตัน แบบอัดท้าย ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุดไม่ต่ำกว่า 170 กิโลวัตต์ ขนาดความจุของตู้ไม่น้อยกว่า 10 ลูกบาศก์เมตร จำนวน 1 คัน (รายละเอียดคุณลักษณะตามเอกสารแนบท้าย) งบประมาณ 2,300,000.-บาท(สองล้านสามแสนบาทถ้วน) ด้วยระบบอิเล็กทรอนิกส์

**ผู้มีสิทธิเสนอราคาจะต้องมีคุณสมบัติ ดังต่อไปนี้**

1. เป็นผู้มีอาชีพขายพัสดุที่ประกวดราคาซื้อด้วยวิธีการทางอิเล็กทรอนิกส์ดังกล่าว

2. ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่น เป็นผู้ทิ้งงานตามระเบียบของทางราชการ

3. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคาสั่งให้สละสิทธิ์ความคุ้มกันเช่นว่านั้น

4.ผู้เสนอราคาต้องผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบลป่าสัก

5. ผู้เสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นที่เข้าเสนอราคาให้แก่องค์การบริหารส่วนตำบลป่าสัก ณ วันที่ประกาศประมูลซื้อด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลซื้อด้วยระบบอิเล็กทรอนิกส์ครั้งนี้

6. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7. บุคคลหรือนิติบุคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบ

อิเล็กทรอนิกส์ (e-Government Procurement : e – GP) ต้องลงทะเบียนในระบบอิเล็กทรอนิกส์ของ

กรมบัญชีกลางที่เว็บไซด์ศูนย์ข้อมูลจัดซื้อจัดจ้างภาครัฐ

8. คู่สัญญาต้องรับจ่ายเงินผ่านบัญชีเงินฝากธนาคาร เว้นแต่การรับจ่ายแต่ละครั้งซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดก็ได้

กำหนดยื่นซองเอกสารประมูลในวันที่ 24 กรกฎาคม 2560 ระหว่างเวลา 08.30 น. ถึง 16.30 น. ณ ห้องประชุมศรีป่าสัก ชั้น 2 ที่ทำการองค์การบริหารส่วนตำบลป่าสัก และประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่ 28 กรกฎาคม 2560 โดยแจ้งเป็นการเฉพาะไม่เปิดเผยรายชื่อต่อสาธารณะชน

/กำหนดเสนอ

-2-

กำหนดเสนอราคาโดยวิธีประมูลซื้อด้วยระบบอิเล็กทรอนิกส์ ในวันที่ 4 สิงหาคม 2560 ตั้งแต่เวลา 14.00 - 14.30 น.

ผู้สนใจติดต่อขอรับ/ซื้อเอกสารประมูลราคาซื้อในราคาชุดละ 2,000 บาท(สองพันบาทถ้วน) ได้ที่ กองคลังองค์การบริหารส่วนตำบลป่าสัก ระหว่างวันที่ 4 กรกฎาคม 2560 ถึงวันที่ 14 กรกฎาคม 2560 ตั้งแต่เวลา 08.30 น. ถึง เวลา 16.30 น.ดูรายละเอียดได้ที่เว็บไซต์ www.gprocurement.go.th และ www.pasak.go.th หรือสอบถามทางโทรศัพท์ 053-955541 ในวันและเวลาราชการ

 ประกาศ ณ วันที่ 4 เดือน กรกฎาคม พ.ศ. 2560

นายกป้อง

(นายศุภสัณห์ วิริยะ)

นายกองค์การบริหารส่วนตำบลป่าสัก

**รายละเอียดคุณลักษณะเฉพาะของครุภัณฑ์ยานพาหนะและขนส่ง**

**ประเภทรถยนต์บรรทุกขยะ แบบอัดท้าย ขนาดความจุของตู้ไม่น้อยกว่า 10 ลูกบาศก์เมตร**

**ของ องค์การบริหารส่วนตำบลป่าสัก อำเภอเชียงแสน จังหวัดเชียงราย**

**1. ลักษณะทั่วไป**

1.1 เป็นรถยนต์บรรทุกขยะมูลฝอยแบบอัดท้ายที่ผลิตในประเทศ เป็นกิจการของคนไทย ผลิตจากโรงงานที่ได้รับอนุญาตประกอบกิจการโรงงาน (รง.4) ที่ได้รับการรับรองระบบบริหารงานคุณภาพตามมาตรฐาน ISO 9001 : 2008 (มอก.9001 : 2552) ในขอบข่ายการรับรองการออกแบบและพัฒนา ผลิตประกอบ ดัดแปลง ต่อเติม ปรับปรุง จำหน่าย บริการ ซ่อมแซมและบำรุงรักษาตัวถังรถบรรทุกขยะแบบอัดท้าย ทั้งนี้เพื่อประโยชน์สูงสุดกับทางราชการ ผู้เสนอราคาต้องนำแคตตาล็อก หนังสือรับรองมาตรฐานการผลิตและหนังสือแต่งตั้งตัวแทนจำหน่ายมาแสดงในวันยื่นซองเสนอราคา

1.2 เป็นรถที่ได้รับความเห็นชอบแบบแปลนจากกลุ่มวิชาการและวิศวกรรม สำนักวิศวกรรมและความปลอดภัย โดยมีวิศวกรเครื่องกลเป็นผู้รับรองแบบ พร้อมแนบแบบพิมพ์เขียวมาแสดงในวันยื่นซองเสนอราคา

1.3 เป็นรถบรรทุกขนาด 6 ตัน 6 ล้อ ล้อหน้าเดี่ยว ล้อหลังคู่

1.4 ขับเคลื่อนด้วยเครื่องยนต์ดีเซล ปริมาตรกระบอกสูบไม่ต่ำกว่า 6,000 ซีซี มีกำลังแรงม้าสูงสุดไม่น้อยกว่า 240 แรงม้า

1.5 ตอนหน้าเป็นหัวเก๋ง มีประตูเปิด – ปิด 2 บาน ล็อคได้ทั้งสองข้างสามารถนั่งปฏิบัติงานได้ไม่น้อยกว่า 3 ที่นั่ง รวมทั้งพนักงานขับรถ

1.6 ด้านบนหัวเก๋งติดตั้งไฟสัญญาณวับวาบสีเหลือง จำนวน 1 ชุดผู้เสนอราคาต้องนำแคตตาล็อกมาแสดงในวันยื่นซองเสนอราคา

1.7 ตอนท้ายหลังหัวเก๋งติดตั้งตู้บรรทุกขยะมูลฝอยสร้างด้วยเหล็ก ขนาดความจุไม่น้อยกว่า 10 ลูกบาศก์เมตร สามารถรับน้ำหนักมูลฝอยได้ไม่น้อยกว่า 5,000 กิโลกรัม

1.8 น้ำหนักของรถรวมน้ำหนักบรรทุกไม่น้อยกว่า 12,000 กิโลกรัม

1.9 มีระบบสัญญาณไฟต่างๆตามกรมขนส่งทางบกกำหนดและตามความจำเป็นในการปฏิบัติงาน

1.10 เครื่องยนต์ หัวเก๋ง ตู้บรรทุกขยะและอุปกรณ์ทุกชนิดเป็นของใหม่ไม่เคยใช้งานมาก่อน

1.12 การกำหนดมาตรฐานต่างๆในรายละเอียดคุณลักษณะเฉพาะนี้ก็เพื่อให้ได้ครุภัณฑ์ยานพาหนะและขนส่งที่มีประสิทธิภาพในการใช้งานและเกิดประโยชน์สูงสุดแก่ทางราชการและประชาชนผู้ใช้บริการ

**2. ตัวรถยนต์**

2.1 เป็นรถยนต์บรรทุกขยะมูลฝอยแบบอัดท้าย ชนิด 6 ล้อ ล้อหน้าเดี่ยว ล้อหลังคู่

2.2 น้ำหนักของรถรวมน้ำหนักบรรทุก(G.V.W.)ไม่น้อยกว่า 12,000 กิโลกรัม

2.3 มีที่นั่งภายในหัวเก๋ง ไม่น้อยกว่า 3 ที่นั่ง รวมพนักงานขับรถ

2.4 ติดตั้งเข็มขัดนิรภัยเป็นแบบยึด ดึงกลับอัตโนมัติ จำนวน 3 จุด

2.5 ติดตั้งเครื่องปรับอากาศภายในหัวเก๋ง จำนวน 1 ชุด

2.6 มีกระจกมองหลังติดตั้งทั้งด้านซ้ายและด้านขวา สามารถปรับมุมมองการเห็นได้อย่างชัดเจน

2.7 ติดตั้งระบบเครื่องเสียงที่สามารถเล่นแผ่น MP3/วิทยุ FM/ CD พร้อมลำโพง 2 ชุด

/2.8 ติดฟิล์ม...

-2-

2.8 ติดฟิล์มกรองแสงสีดำขนาดความเข้ม 60 เปอร์เซ็นต์ รอบคัน และกระจกด้านหน้ามีฟิล์มกรองแสงคาดด้านบนความเข้ม 80 เปอร์เซ็นต์

2.9 ระบบพวงมาลัยบังคับเลี้ยวอยู่ฝั่งขาวและมีระบบช่วยผ่อนแรง (Hydraulic Power Steering)

2.10 มีชุดปัดน้ำฝนเป็นไปตามมาตรฐานโรงงานผู้ผลิต

2.11 หัวเก๋งติดตั้งระบบยกสำหรับการซ่อมบำรุงรักษาเครื่องยนต์

2.12 มีมาตรวัด สัญญาณเตือนต่างๆ เป็นไปตามมาตรฐานโรงงานผู้ผลิต

2.13 ถังบรรจุน้ำมันเชื้อเพลิงมีฝาปิดและกุญแจล็อค เป็นไปตามมาตรฐานโรงงานผู้ผลิต

2.14 ตัวรถและโครงสร้างเป็นไปตามมาตรฐานโรงงานของผู้ผลิตที่ผลิตในประเทศไทย

2.15 ผู้เสนอราคาจะต้องแนบแคตตาล็อกตัวจริงและหนังสือรับรองมาตรฐานรถยนต์มาแสดงในวันยื่นซองเสนอราคา

**3. ระบบเครื่องยนต์**

3.1 เป็นเครื่องยนต์ดีเซลขนาดใหญ่ให้มีคุณสมบัติตามมาตรฐานผลิตภัณฑ์อุตสาหกรรม เลขที่ มอก. 1315 - 2551 หรือสูงกว่า

3.2 เครื่องยนต์ไม่น้อยกว่า 6 สูบ 4 จังหวะ ระบายความร้อนด้วยน้ำ

3.3 ปริมาตรกระบอกสูบไม่น้อยกว่า 6,000 ซีซี

3.4 มีกำลังแรงม้าไม่น้อยกว่า 240 แรงม้า

3.5 ระบบเผาไหม้แบบคอมมอนเรลไดเร็คอินเจคชั่นพร้อมเทอร์โบอินเตอร์คูลเลอร์

3.6 ระบบเครื่องยนต์มีคุณสมบัติเป็นไปตามมาตรฐานโรงงานผู้ผลิต

3.7 ผู้เสนอราคาจะต้องแนบแคตตาล็อกตัวจริงและหนังสือรับรองมาตรฐานเครื่องยนต์มาแสดงในวันยื่นซองเสนอราคา

**4. ระบบส่งกำลัง**

4.1 ระบบเกียร์เป็นแบบกระปุก เกียร์เดินหน้าไม่น้อยกว่า 6 เกียร์ และเกียร์ถอยหลัง ไม่น้อยกว่า 1 เกียร์

4.2 ระบบคลัตช์เป็นไปตามมาตรฐานของผู้ผลิต

**5. ระบบกันสะเทือนและระบบห้ามล้อ**

5.1 ระบบกันสะเทือนเป็นไปตามมาตรฐานโรงงานของผู้ผลิต

5.2 ระบบห้ามล้อหรือระบบเบรกเป็นไปตามมาตรฐานโรงงานของผู้ผลิต

**6. ระบบไฟฟ้า**

6.1 ใช้ระบบไฟฟ้าขนาด 24 โวลต์ และมีระบบไฟฟ้าส่องสว่างและสัญญาณไฟต่างๆที่เป็นองค์ประกอบของรถยนต์ถูกต้องครบถ้วนตามกฎหมายจราจรทุกประการ

6.2 ใช้แบตเตอรี่ชนิด 12 โวลต์ ขนาดความจุไม่น้อยกว่า 70 แอมแปร์ต่อชั่วโมง จำนวน 2 ลูก

6.3 มีสัญญาณเสียงถอยหลัง

6.4ระบบไฟฟ้ามีคุณสมบัติเป็นไปตามมาตรฐานโรงงานผู้ผลิต

/7. กะทะล้อและยาง…

-3-

**7. กะทะล้อและยาง**

7.1 ล้อหน้าเป็นล้อเดี่ยว ล้อหลังเป็นล้อคู่ รวมทั้งหมด 6 ล้อ

7.2 มีล้ออะไหล่พร้อมกะทะล้อขนาดเดียวกับล้อหลัก จำนวน 1 ชุด พร้อมที่เก็บยางอะไหล่

7.3 ขนาดยางไม่น้อยกว่า 10.00 - 20 – 16 ชั้นผ้าใบ

7.4 กะทะล้อและยางมีคุณสมบัติเป็นไปตามมาตรฐานโรงงานผู้ผลิต

**8. สัญญาณไฟฉุกเฉิน**

8.1 ด้านบนหัวเก๋งติดตั้งไฟสัญญาณฉุกเฉินเป็นแบบชนิดLED แบบชุดแผง จำนวน 1 ชุด

8.2 ด้านท้ายตู้บรรทุกขยะติดตั้งไฟสัญญาณฉุกเฉินเป็นแบบชนิด LED แบบชุดโคม จำนวน 2 ชุด ซ้ายและขวา

**9. ชุดตู้บรรทุกขยะมูลฝอย**

9.1 ตู้บรรทุกขยะมูลฝอยมีขนาดความจุไม่น้อยกว่า 10 ลูกบาศก์เมตร สามารถรองรับน้ำหนักมูลฝอยได้ไม่น้อยกว่า 5,000 กิโลกรัม

9.2 ตู้บรรทุกขยะมูลฝอยและโครงสร้างเสริมความแข็งแรง สร้างด้วยเหล็กมาตรฐานอย่างดี ทำการประกอบอย่างมั่นคงแข็งแรงตามหลักวิชาการ หนาไม่น้อยกว่า 3 มิลลิเมตร ส่วนพื้นภายในตู้บรรทุกขยะมูลฝอย สร้างด้วยเหล็กมาตรฐานอย่างดี หนาไม่น้อยกว่า 4.50 มิลลิเมตรภายในตู้บรรจุขยะด้านบนเป็นแผ่นเรียบ ภายนอกมีโครงสร้างเหล็กเสริมเพื่อความแข็งแรง ไม่น้อยกว่า 3 แนว คานขวางด้านหลังสุดของตัวตู้ที่ติดกับพื้นให้ทำเป็นกล่องด้านบนพื้นตะแกรงเหล็กเจาะรูตลอดแนวเพื่อรองรับน้ำเสีย ใต้คานขวางด้านหลังให้เจาะรูใส่ท่อเพื่อระบายน้ำเสียลงถังเก็บน้ำเสีย

9.3 ส่วนล่างใต้ตู้บรรจุขยะมูลฝอย มีถังรองรับน้ำเสียจากการอัดขยะ สร้างด้วยเหล็กหนาอย่างดี หนาไม่น้อยกว่า 3.00 มิลลิเมตรมีขนาดความจุไม่น้อยกว่า 100ลิตรพร้อมวาล์วปิด–เปิด น้ำทิ้งขนาดไม่น้อยกว่า 2 นิ้ว

**10. ชุดอัดขยะมูลฝอย**

10.1 ตอนท้ายถังมีที่สำหรับรองรับขยะมูลฝอย เมื่อขยะเต็มสามารถบังคับเครื่องอัดให้อัดขยะเข้าถังได้

10.2 สร้างด้วยเหล็กมาตรฐานอย่างดี ในการผลิตและประกอบขึ้นรูปมีส่วนประกอบ ดังนี้

(1) ส่วนพื้นรองรับขยะมูลฝอยสร้างด้วยเหล็ก มีความหนาไม่น้อยกว่า 4.00 มิลลิเมตร

(2) ผนังด้านข้างสร้างด้วยเหล็กมีความหนาไม่น้อยกว่า 3.00 มิลลิเมตร

(3) ใบอัดขยะมูลฝอยและใบสไลด์สร้างด้วยเหล็ก มีความหนาไม่น้อยกว่า 4.00 มิลลิเมตร

(4) คานเสริมความแข็งแรงต่างๆสร้างด้วยเหล็ก มีความหนาไม่น้อยกว่า 3.00 มิลลิเมตร

10.3 การกวาดขยะมูลฝอยของชุดใบอัดขยะมูลฝอย เป็นแบบรางคู่สไลด์ โดยผนังด้านข้างทั้งสองข้างมีรางรองรับการเคลื่อนที่ของชุดใบอัดและใบสไลด์จุดหมุนของใบอัดสามารถอัดจารบีหล่อลื่นกันการสึกหรอได้ สร้างด้วยเหล็กมีความหนาไม่น้อยกว่า 4.00 มิลลิเมตรทั้งสองข้าง

10.4 กระบอกไฮดรอลิกของชุดแผ่นอัดคายขยะมูลฝอยเป็นแบบหลายชั้นทำงานสองทาง (Telescopic Double Acting Cylinder) โดยมีขนาดของแกนกระบอกช่วงเล็กสุด ขนาดเส้นผ่าศูนย์กลางไม่น้อยกว่า 40.00 มิลลิเมตร

10.5 มีพื้นที่สำหรับยืนปฏิบัติงานด้านหลังและด้านข้างซ้าย – ขวาของตัวรถ

10.6 มีก้อนสไลด์รองรับชุดแผ่นเลื่อนอัดขยะไม่น้อยกว่า 4 ชุด

/10.7 มีสวิทช์เตือน…

-4-

10.7 มีสวิทช์เตือน (Buzzer Switch) เพื่อไว้แจ้งเตือนพนักงานขับรถด้านซ้ายข้างชุดอัดขยะมูลฝอย

10.8 มีระบบเร่งเครื่องยนต์ขณะปฏิบัติงาน โดยจะทำการเพิ่มรอบของเครื่องยนต์ในขณะทำการอัดขยะมูลฝอยจนกระทั่งทำการอัดขยะมูลฝอยเสร็จสิ้นแล้วจะทำการลดรอบของเครื่องยนต์กลับไปเป็นปกติโดยอัตโนมัติ

10.9 มีแผ่นเหล็กเสริมความแข็งแรงสำหรับกันขยะจากภายในตัวถังไม่ให้อัดกับชุดแผ่นเลื่อนอัดขยะ (Slide)

10.10 ชุดอัดท้ายสามารถปลดล็อคและล็อคได้เพื่อเปิดขึ้นหรือปิดลง

**11. ชุดคายขยะมูลฝอย**

11.1ติดตั้งอยู่ภายในตู้บรรจุขยะมูลฝอย แผ่นดันขยะมูลฝอยสร้างด้วยเหล็กมาตรฐานอย่างดี หนาไม่น้อยกว่า3.00 มิลลิเมตร ทำงานด้วยระบบไฮดรอลิกแบบหลายชั้น เพื่อทำการดันขยะมูลฝอยออกจากถังบรรจุขยะมูลฝอย

11.2 แผ่นดันขยะมูลฝอยเป็นแบบมีลูกลื่นวิ่งเคลื่อนที่อยู่บนรางด้านล่างหรือด้านข้าง โดยที่แผ่นดันขยะมูลฝอยไม่เสียดสีหรือสัมผัสกับตัวตู้บรรจุขยะมูลฝอย

11.3 แผ่นดันขยะมูลฝอย เมื่อดันสุดจะต้องไม่มีส่วนใดๆยื่นออกมาพ้นถังบรรจุขยะมูลฝอย

**12. ระบบไฮดรอลิกและปั้มไฮดรอลิก**

12.1 การทำงานของระบบไฮดรอลิก ใช้ระบบเกียร์ถ่ายทอดกำลัง (PTO)เกียร์ฝาก ยอยเพลาปั่นเพื่อขับปั้มน้ำมันไฮดรอลิก ซึ่งเป็นผลิตภัณฑ์ที่ติดตั้งจากโรงงานที่ได้รับอนุญาตประกอบกิจการโรงงาน (รง.4) ที่ได้รับการรับรองระบบบริหารงานคุณภาพตามมาตรฐาน ISO 9001 : 2008(มอก.9001-2552) ทั้งนี้เพื่อประโยชน์ทางราชการ โดยนำแคตตาล็อก หนังสือรับรองและหนังสือแต่งตั้งตัวแทนจำหน่ายมาแสดงในวันยื่นซองเสนอราคา

12.2 สามารถผลิตกำลังดันได้สูงสุดไม่น้อยกว่า 2,500 ปอนด์ต่อตารางนิ้ว

12.3 ก้านกระบอกไฮดรอลิกจะต้องทำการชุบแข็งแบบ Hard Chrome

12.4 ถังน้ำมันไฮดรอลิก มีปริมาณความจุไม่น้อยกว่า 50 ลิตร

12.5 ชุดควบคุมการอัดเป็นแบบทำงานกึ่งอัตโนมัติเมื่อแกนกระบอกไฮดรอลิกเคลื่อนที่สุดจังหวะ จะหยุดทำงานเอง

12.6 กระบอกไฮดรอลิกชุดกระบอกยกท้ายและชุดกระบอกใบอัด มีขนาดเส้นผ่าศูนย์กลางภายในไม่น้อยกว่า 40.00 มิลลิเมตร ก้านกระบอกไฮดรอลิกมีขนาดเส้นผ่านศูนย์กลางไม่น้อยกว่า 40.00 มิลลิเมตร ซึ่งเป็นผลิตภัณฑ์ที่ติดตั้งจากโรงงานที่ได้รับอนุญาตประกอบกิจการโรงงาน (รง.4) ที่ได้รับการรับรองระบบบริหารงานคุณภาพตามมาตรฐาน ISO 9001 : 2008 (มอก.9001-2552) ทั้งนี้เพื่อประโยชน์ทางราชการ โดยนำแคตตาล็อก หนังสือรับรองมาตรฐานและหนังสือแต่งตั้งตัวแทนจำหน่ายมาแสดงในวันยื่นซองเสนอราคา

12.7 ชุดกระบอกไฮดรอลิก ชุดใบกวาดมีขนาดเส้นผ่าศูนย์กลางภายในกระบอกไม่น้อยกว่า 40.00 มิลลิเมตร แกนกระบอกไฮดรอลิกมีเส้นผ่าศูนย์กลางไม่น้อยกว่า 40.00 มิลลิเมตรการควบคุมการทำงานของระบบไฮดรอลิก จะถูกส่งไปยังกระบอกโดยผ่านข้อต่อสายไฮดรอลิก และใช้ชุดควบคุมวาล์วไฮดรอลิกเป็นตัวควบคุมซึ่งเป็นผลิตภัณฑ์ที่ติดตั้งจากโรงงานที่ได้รับประกอบกิจการโรงงาน (รง.4) ทั้งนี้เพื่อประโยชน์ทางราชการ โดยนำแคตตาล็อก หนังสือรับรองมาตรฐานและหนังสือแต่งตั้งตัวแทนจำหน่ายมาแสดงในวันยื่นซองเสนอราคา

/13. การพ่นสี...

-5-

**13. การพ่นสีและตราหน่วยงาน**

13.1 การพ่นสีภายนอก พ่นด้วยสีกันสนิมอย่างดีไม่น้อยกว่า 2 ชั้น แล้วจึงพ่นทับด้วยสีโพลียูรีเทนอย่างดี ไม่น้อยกว่า 2 ชั้น สีจริงตามแต่ที่หน่วยงานกำหนด โดยก่อนดำเนินการพ่นสีจะต้องแจ้งคณะกรรมการตรวจรับพัสดุก่อนดำเนินการพ่นทั้งสองครั้ง

13.2 ใช้สีทับหน้าระบบ 2k ซึ่งผลิตจากโรงงานที่ได้รับมาตรฐาน ISO 9001 : 2008 โดยนำหนังสือรับรองมาตรฐานและหนังสือแต่งตั้งตัวแทนจำหน่ายมาแสดงในวันยื่นซองเสนอราคา

13.3 เป็นสีที่ผ่านการทดสอบความทนต่อสภาพลมฟ้าอากาศ ตาม ASTM จากสถาบันวิจัยวิทยาศาสตร์และเทคโนโลยีแห่งประเทศไทย (วว.) และความทนทานต่อน้ำมันเบรก CHEMICAL RESISTANCE TEST ตามมาตรฐานที่ผ่านการทดสอบจากสถาบันยานยนต์ (ประเทศไทย) โดยนำหนังสือแสดงผลทดสอบและหนังสือรับรองมาแสดงในวันยื่นซองเสนอราคา

13.4 ภายในถัง , ใต้บังโคลนหน้า และบังโคลนหลัง พ่นด้วยบอดี้ซู้ดหรือเทียบเท่าพ่นสีกันสนิม 2 ชั้น

13.5 พ่นตราสัญลักษณ์หน่วยงานขององค์การบริหารส่วนตำบลป่าสัก บริเวณด้านข้างประตูรถทั้ง 2 ข้าง ขนาดเส้นผ่านศูนย์กลางไม่น้อยกว่า 18.00 เซนติเมตร พร้อมชื่อหน่วยงานและหมายเลขครุภัณฑ์และพ่นตัวอักษรคำว่า “ใช้ในราชการเท่านั้น” ขนาดความสูงไม่น้อยกว่า 7.50 เซนติเมตร ไว้ด้านนอกประตูรถทั้งสองข้างโดยให้พ่นสีที่มองเห็นได้ชัดเจน รวมทั้งติดสติกเกอร์ชื่อหน่วยงานไว้ด้านบนสุดของหน้ากระจกรถ(ทั้งนี้ตามแบบที่อบต.ป่าสักกำหนดให้)

**14. เครื่องมือและอุปกรณ์ประจำรถ**

14.1 แม่แรงไฮดรอลิกพร้อมด้าม จำนวน 1 ชุด

14.2 บล็อกถอดล้อพร้อมด้าม จำนวน 1 ชุด

14.3 ยางอะไหล่พร้อมกงล้อขนาดเท่ากับยางจริง จำนวน 1 ชุด

14.4 เครื่องมือมาตรฐานประจำรถทางโรงงานผู้ผลิต จำนวน 1 ชุด

14.5 หนังสือคู่มือการใช้รถยนต์และการรับบริการ จำนวน 1 ชุด

14.6 เครื่องมือและอุปกรณ์ประจำรถต้องเป็นเครื่องมือและอุปกรณ์ที่มาจากโรงงานผู้ผลิตรถยนต์

**15. เงื่อนไขและการรับประกัน**

15.1 ผู้เสนอราคาจะต้องแนบรายละเอียด แคตตาล็อกหรือรูปแบบของรถยนต์บรรทุกขยะแบบอัดท้ายและหนังสือรับรองมาตรฐานตู้เก็บขยะมูลฝอยแบบอัดท้ายและรายละเอียดแบบลักษณะขั้นตอนการทำงานมาแสดงให้คณะกรรมการพิจารณาในวันยื่นซองเสนอราคา

15.2 ราคารวมภาษีสรรพสามิต ค่าจดทะเบียน ตลอดจนภาษีอื่นๆเรียบร้อยแล้ว

15.3 การรับประกัน รับประกันการชำรุดบกพร่องอันเนื่องมาจากการใช้งานตามปกติเป็นระยะเวลา 1 ปี หากเกิดการชำรุดบกพร่องจากเงื่อนไขและระยะเวลาดังกล่าว ผู้ขายจะต้องทำการแก้ไขให้ใช้งานได้ดีดังเดิมภายใน 5 วัน นับจากวันที่ได้รับแจ้งแก้ไข หากต้องดำเนินการแก้ไขเกินเวลาที่กำหนดผู้ขายต้องหารถมาสำรองให้ใช้โดยไม่คิดค่าใช้จ่ายใดๆทั้งสิ้นจนกว่าจะดำเนินการแก้ไขแล้วเสร็จ

15.4 ผู้เสนอราคาที่เป็นตัวแทนจำหน่าย (ไม่ใช่ผู้ผลิตโดยตรง) จะต้องนำหลักฐานการแต่งตั้งการเป็นตัวแทนจำหน่ายมาแสดงในวันยื่นซองเสนอราคา

/15.5 ผู้เสนอราคา…

-6-

15.5 ผู้เสนอราคาต้องเป็นผู้ประกอบการผลิตโครงสร้างชุดถัง ที่ได้รับรองระบบคุณภาพการผลิตตามมาตรฐานจากสำนักงานมาตรฐานผลิตภัณฑ์อุตสาหกรรมในขอบข่ายการออกแบบและพัฒนาการผลิต การบำรุงรักษาและซ่อมแซม ตัวถังสำหรับยานพาหนะบรรทุกขยะ กระบอกไฮดรอลิก ต้องแนบเอกสารการได้รับการรับรองมาตรฐานมาในวันยื่นซองเสนอราคา หรือเป็นตัวแทนจำหน่ายที่ได้รับการแต่งตั้งโดยตรงจากผู้ประกอบ/ผลิตข้างต้น

15.6 กำหนดการส่งมอบรถยนต์บรรทุกขยะแบบอัดท้ายภายใน 120 วัน นับถัดจากวันที่ลงนามในสัญญา

15.7 การดำเนินการประกอบโครงสร้างของรถยนต์บรรทุกขยะแบบอัดท้ายจะต้องแจ้งคณะกรรมการตรวจรับพัสดุให้ทราบก่อนดำเนินการในการประกอบโครงสร้าง

15.8 องค์การบริหารส่วนตำบลป่าสัก จะชำระราคาครุภัณฑ์โดยการเบิกจ่ายเงินตามสัญญาหลังจากผู้ขายได้ทดสอบประสิทธิภาพแนะนำการใช้งานและการบำรุงรักษา พร้อมได้ส่งมอบรถและใบคู่มือจดทะเบียนรถโดยเป็นกรรมสิทธิ์ถูกต้องให้แก่องค์การบริหารส่วนตำบลป่าสักเป็นที่เรียบร้อยแล้ว

15.9 ผู้มีสิทธิเสนอราคาจะต้องเป็นผู้มีอาชีพขายสิ่งของที่ประมูลซื้อด้วยระบบอิเล็กทรอนิกส์ดังกล่าว และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยงานการบริหารราชการส่วนท้องถิ่นในขณะยื่นซองเสนอราคา

15.10 ผู้เสนอราคาจะต้องมีศูนย์บริการมาตรฐานในการบำรุงรักษาตัวรถยนต์ ยกเว้นตู้บรรจุขยะในเขตพื้นที่จังหวัดเชียงรายพร้อมแสดงชื่อ ที่อยู่ สถานที่ตั้งของศูนย์บริการเป็นหนังสือในวันยื่นเอกสารเสนอราคา เพื่อความสะดวกรวดเร็วประหยัดเวลา ประหยัดค่าใช้จ่ายและเพื่อประโยชน์สูงสุดของทางราชการในการนำรถยนต์เข้าไปรับบริการจากศูนย์บริการมาตรฐาน

15.11 ในวันส่งมอบรถบรรทุกขยะแบบอัดท้ายรถต้องอยู่ในสภาพที่ใช้งานได้ทันทีและผู้จำหน่ายจะต้องเติมน้ำมันเชื้อเพลิงให้เต็มถังและน้ำมันอื่นตามมาตรฐานสำหรับพร้อมใช้งาน

**คณะกรรมการกำหนดคุณลักษณะ**

สิบเอก ประธานกรรมการ

(พงษ์พจน์ เพียรศิลป์)

ปลัด อบต.ป่สัก

(ลงชื่อ) กรรมการ (ลงชื่อ) กรรมการ

(นายมรกต กันใจ) (นายกฤษติกรณ์ บุษบก)

นักวิเคราะห์นโยบายและแผนชำนาญการ นายช่างโยธาอาวุโส

(ลงชื่อ) กรรมการ (ลงชื่อ) กรรมการ

(นายสุเทพ ภิระบรรณ์) (นายไกรลาศ แก้วรากมุข)

ผู้แทนประชาคม ผู้แทนประชาคม